text: Halbestyrer satser på en pokalsensation
  18 februar 2016 kl. 17.01
  De lokale håndboldkvinder fra Sif/Ansager møder de danske mestre fra FC Midtjylland.
  
  Der er langt op til en håndboldbrag, når 2. divisionsholdet fra Sif/Ansager torsdag aften skal forsøge at skabe pokalsensationen mod overmagten fra FC Midtjylland.
  Kvinderne er klar til at tage udfordringen op og ifølge halbestyrer Bent Haahr, så bliver det et brag af en kamp.
  -Det er simpelthen det største i klubbens historie, siger Bent Haahr til TV SYD med begejstring i stemmen.
  På papiret lyder det som en umulig opgave for Sif/Ansager, men i hvert fald Bent Haahr er optimist og tror på det, inden kampen går i gang.
  -Jeg har talt med FC Midtjyllands træner og hun siger, at de prioriterer den kommende Champions League kamp højere, så måske kan det lade sig gøre, siger Bent Haahr.
  Klubben håber på, at der kommer 500 tilskuere, selvom det for første gang koster penge at komme ind til håndbold i hallen.
  Kampen den går igang 18.30 i Skovlund-Ansager Hallen.
  Opdatering. Desværre lykkedes det ikke at skabe sensationen. FC Midtjylland vandt 42-16.
  